CELEX: 62007CJ0196
Language: el
Date: 2008-03-06
Title: Απόφαση του Δικαστηρίου (τρίτο τμήμα) της 6ης Μαρτίου 2008. # Επιτροπή των Ευρωπαϊκών Κοινοτήτων κατά Βασιλείου της Ισπανίας. # Παράβαση κράτους μέλους - Πολιτική ανταγωνισμού - Συγκεντρώσεις επιχειρήσεων - Μη τήρηση ορισμένων υποχρεώσεων που έχει επιβάλει η Επιτροπή - E.ON/Endesa. # Υπόθεση C-196/07.

Απόφαση του Δικαστηρίου (τρίτο τμήμα) της 6ης Μαρτίου 2008 – Επιτροπή κατά Ισπανίας
      (Υπόθεση C‑196/07)
      «Παράβαση κράτους μέλους – Πολιτική ανταγωνισμού – Συγκεντρώσεις επιχειρήσεων – Μη τήρηση ορισμένων υποχρεώσεων που έχει επιβάλει η Επιτροπή – E.ON/Endesa»
      1.                     Προσφυγή λόγω παραβάσεως – Εξέταση του βασίμου από το Δικαστήριο – Κατάσταση που πρέπει να λαμβάνεται υπόψη – Κατάσταση κατά
            την εκπνοή της ταχθείσας με την αιτιολογημένη γνώμη προθεσμίας (Άρθρο 226 ΕΚ) (βλ. σκέψεις 25-26)
      2.                     Προσφυγή λόγω παραβάσεως – Αντικείμενο της διαφοράς – Καθορισμός του από την αιτιολογημένη γνώμη – Προθεσμία που έχει ταχθεί
            στο κράτος μέλος – Μεταγενέστερος τερματισμός της παράβασης – Έννομο συμφέρον για τη συνέχιση της δίκης – Ενδεχόμενη ευθύνη
            του κράτους μέλους (Άρθρο 226 ΕΚ) (βλ. σκέψεις 27-28)
      3.                     Προσφυγή λόγω παραβάσεως – Μη τήρηση αποφάσεως της Επιτροπής σχετικά με πράξη συγκεντρώσεως – Μέσα άμυνας – Απόλυτη αδυναμία
            εκτελέσεως – Κριτήρια εκτιμήσεως – Δυσχέρειες κατά την εκτέλεση – Υποχρέωση της Επιτροπής και του κράτους μέλους να συνεργάζονται
            για την αναζήτηση λύσεως σύμφωνης με τη Συνθήκη (Άρθρο 10 ΕΚ και 226 ΕΚ) (βλ. σκέψη 30)
      4.                     Προσφυγή λόγω παραβάσεως – Μη τήρηση αποφάσεως της Επιτροπής σχετικά με πράξη συγκεντρώσεως – Μέσα άμυνας – Αμφισβήτηση της
            νομιμότητας της αποφάσεως – Απαράδεκτο – Όρια – Ανυπόστατη πράξη (Άρθρο 226 ΕΚ, 227 ΕΚ, 230 ΕΚ και 232 ΕΚ) (βλ. σκέψεις 34-38)
      Αντικείμενο
      
         Παράβαση κράτους μέλους – Παράβαση του άρθρου 2 της αποφάσεως της Επιτροπής της 26ης Σεπτεμβρίου 2006 [υπόθεση υπ’ αριθ. COMP/M.4197
                  – E.ON/Endesa – C (2006)4279 τελικό], και του άρθρου 2 της αποφάσεως της Επιτροπής της 20ής Δεκεμβρίου 2006 [υπόθεση υπ’ αριθ.
                  COMP/M.4197 – E.ON/Endesa – C (2006)7039 τελικό]
               
            Διατακτικό
      Το Δικαστήριο αποφασίζει:
      1)         Το Βασίλειο της Ισπανίας, μη καταργώντας εντός των ταχθεισών προθεσμιών:
      –       τους όρους 1 έως 6, 8 και 17 της απόφασης της Comisión Nacional de la Energía [Ρυθμιστικής αρχής ενέργειας] οι οποίοι κρίθηκαν
         ασυμβίβαστοι προς το κοινοτικό δίκαιο με το άρθρο 1 της αποφάσεως της Επιτροπής της 26ης Σεπτεμβρίου 2006 [υπόθεση COMP/M.4197
         – E.ON/Endesa – C (2006)4279 τελικό], και
      
      –       τους τροποποιηθέντες όρους 1, 10, 11 και 15 της απόφασης του Υπουργού Βιομηχανίας, Τουρισμού και Εμπορίου οι οποίοι κρίθηκαν
         ασυμβίβαστοι προς το κοινοτικό δίκαιο με το άρθρο 1 της αποφάσεως της Επιτροπής της 20ής Δεκεμβρίου 2006 [υπόθεση COMP/M.4197
         – E.ON/Endesa – C (2006)7039 τελικό], 
      
      παρέβη τις υποχρεώσεις που υπέχει από το άρθρο 2 εκάστης των αποφάσεων αυτών.
      2)         Καταδικάζει το Βασίλειο της Ισπανίας στα δικαστικά έξοδα.